আব্দুভোহিদ নেমাতভ
আব্দুভোহিদ নেমাতভ (উজবেক: Abduvohid Nematov; জন্ম: ২০ মার্চ ২০০১) হলেন একজন উজবেক পেশাদার ফুটবল খেলোয়াড়। তিনি বর্তমানে উজবেক ক্লাব নাসাফ এবং উজবেকিস্তান জাতীয় দলের হয়ে গোলরক্ষক হিসেবে খেলেন। ২০১৮ সালে, নেমাতভ উজবেকিস্তান অনূর্ধ্ব-১৯ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০২০ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।